title: A Bizottság (EU) 2019/256 végrehajtási rendelete (2019. február 13.) az (EU) 2015/207 végrehajtási rendeletnek a nagyprojektekre vonatkozó információk benyújtásának formátuma, a közös cselekvési terv mintája és a „Beruházás a növekedésbe és munkahelyteremtésbe” célkitűzésre és az európai területi együttműködési célkitűzésre vonatkozó végrehajtási jelentések mintája tekintetében történő módosításáról, valamint az említett rendeletnek az eredményességi felülvizsgálathoz és az eredményességi kerethez használt adatok tekintetében történő helyesbítéséről

text:
                  14.2.2019

                  HU

                  Az Európai Unió Hivatalos Lapja

                  L 43/20

         A BIZOTTSÁG (EU) 2019/256 VÉGREHAJTÁSI RENDELETE
         (2019. február 13.)
         az (EU) 2015/207 végrehajtási rendeletnek a nagyprojektekre vonatkozó információk benyújtásának formátuma, a közös cselekvési terv mintája és a „Beruházás a növekedésbe és munkahelyteremtésbe” célkitűzésre és az európai területi együttműködési célkitűzésre vonatkozó végrehajtási jelentések mintája tekintetében történő módosításáról, valamint az említett rendeletnek az eredményességi felülvizsgálathoz és az eredményességi kerethez használt adatok tekintetében történő helyesbítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet (1) hatályon kívül helyezéséről szóló, 2013. december 17-i 1303/2013/EU európai parlamenti és tanácsi rendeletre és különösen annak 101. cikke (5) bekezdésére, 106. cikke (2) bekezdésére, valamint 111. cikke (5) bekezdésére,
         tekintettel az Európai Regionális Fejlesztési Alap által az európai területi együttműködési célkitűzésnek (2) nyújtott támogatásra vonatkozó egyedi rendelkezésekről szóló, 2013. december 17-i 1299/2013/EU európai parlamenti és tanácsi rendeletre és különösen annak 14. cikke (5) bekezdésére,
         az európai strukturális és beruházási alapok koordinációs bizottságával folytatott konzultációt követően,
         mivel:

                     (1)

                     Az (EU) 2015/207 bizottsági végrehajtási rendelet (3) II. melléklete meghatározza a nagyprojektekre vonatkozó, az 1303/2013/EU rendelet 101. cikkében meghatározott információk benyújtásának formátumát. Az 1303/2013/EU rendelet 61. cikkének az (EU, Euratom) 2018/1046 európai parlamenti és tanácsi rendelettel (4) bevezetett, a lezárásukat követően nettó bevételt termelő műveletekre vonatkozó módosításai miatt, valamint az állami támogatás fogalmáról szóló bizottsági közlemény (5) elfogadása következtében a II. melléklet ennek megfelelően módosításra szorul.

                     (2)

                     Az (EU) 2015/207 végrehajtási rendelet IV. melléklete meghatározza az 1303/2013/EU rendelet 106. cikke szerinti közös cselekvési tervek mintájának formátumát. Az 1303/2013/EU rendelet 104–109. cikkének az (EU, Euratom) 2018/1046 rendelettel bevezetett, az első közös cselekvési tervekre és a közös cselekvési tervek tartalmára vonatkozó módosításai miatt a IV. melléklet ennek megfelelően módosításra szorul.

                     (3)

                     Az (EU) 2015/207 végrehajtási rendelet V. melléklete meghatározza a „Beruházás a növekedésbe és munkahelyteremtésbe” célkitűzésre vonatkozó, az 1303/2013/EU rendelet 111. cikke szerinti végrehajtási jelentések mintáját. Az 1303/2013/EU rendelet 70. cikke (2) bekezdésének a programterületen kívül végrehajtott műveletek kiadásainak elszámolhatóságára vonatkozó módosításai, valamint az említett rendelet 104. cikke (2) és (3) bekezdésének az első közös cselekvési tervekre érvényes küszöbértékekre vonatkozó, az (EU, Euratom) 2018/1046 rendelettel bevezetett módosításai miatt az V. melléklet ennek megfelelően módosításra szorul.

                     (4)

                     Az (EU) 2015/207 végrehajtási rendelet V. mellékletének 4A. táblázata tartalmazza az Európai Szociális Alapra (ESZA) és az ifjúsági foglalkoztatási kezdeményezésre (IFK) vonatkozó közös kimeneti mutatókat. Az ESZA-beruházások közös kimeneti- és eredményindikátorait meghatározó 1304/2013/EU európai parlamenti és tanácsi rendelet (6) I. mellékletének az (EU, Euratom) 2018/1046 rendelettel bevezetett módosításai következtében az V. melléklet A. része 3.2. pontjának 4A. táblázata ennek megfelelően módosításra szorul. Mivel az 1304/2013/EU rendelet I. mellékletének módosításai 2014. január 1-jétől alkalmazandók, az V. melléklet A. részének 3.2. pontjában szereplő 4A. táblázat módosításait szintén 2014. január 1-jétől kell alkalmazni.

                     (5)

                     Az (EU) 2015/207 végrehajtási rendelet X. melléklete meghatározza az európai területi együttműködési célkitűzésre vonatkozó, az 1299/2013/EU rendelet 14. cikke szerinti végrehajtási jelentések mintáját. Az 1303/2013/EU rendelet 104. cikke (2) és (3) bekezdésének az (EU, Euratom) 2018/1046 rendelettel bevezetett, az első közös cselekvési tervekre érvényes küszöbértékekre vonatkozó módosításai miatt a X. melléklet ennek megfelelően módosításra szorul.

                     (6)

                     A (EU) 2015/207 végrehajtási rendelet V. melléklete C. részének 15. pontjában szereplő táblázat és a X. melléklete B. részének 12. pontjában szereplő táblázat a mérföldkövek és célok elérése felé tett előrelépés értékeléshez felhasznált pénzügyi információkra a „kedvezményezettek által 2018/12/31-ig kifizetett és a Bizottság felé igazolt összes felmerült elszámolható” kiadásként, valamint a „kedvezményezettek által 2023/12/31-ig kifizetett és a Bizottság felé igazolt összes felmerült elszámolható” kiadásként hivatkozik. Sem az 1303/2013/EU rendelet, sem a 215/2014/EU bizottsági végrehajtási rendelet (7) nem tartalmaz ilyen határidőt az elszámolható kiadások igazolására a pénzügyi mutatókra vonatkozó mérföldkövek és célok elérése tekintetében. Ezeket a táblázatokat ennek megfelelően helyesbíteni kell. Az elsőként a 2019. évi éves végrehajtási jelentésben megjelenő, a pénzügyi mutatókra vonatkozó mérföldkövek elérése felé tett előrelépés jelentésére vonatkozó kötelezettség tekintetében a jogbiztonság érdekében a helyesbítést visszamenőleges hatállyal, a rendelet első elfogadásának időpontjától kell alkalmazni.

                     (7)

                     A jogbiztonság megteremtése, valamint az 1303/2013/EU rendelet módosított, az (EU, Euratom) 2018/1046 rendelet 282. cikkének megfelelően 2018. augusztus 2-tól vagy valamely azt megelőző időponttól alkalmazandó rendelkezései és az ezen rendeletben foglalt rendelkezések közötti eltérések korlátozása érdekében e rendeletnek az Európai Unió Hivatalos Lapjában való kihirdetését követő napon kell hatályba lépnie.

                     (8)

                     Az (EU) 2015/207 végrehajtási rendeletet ezért a fentieknek megfelelően módosítani és helyesbíteni kell,

               ELFOGADTA EZT A RENDELETET:

            1. cikk
            Az (EU) 2015/207 végrehajtási rendelet a következőképpen módosul:

                        1.

                        az (EU) 2015/207 végrehajtási rendelet II. melléklete e rendelet I. mellékletének megfelelően módosul;

                        2.

                        az (EU) 2015/207 végrehajtási rendelet IV. melléklete e rendelet II. mellékletének megfelelően módosul;

                        3.

                        az (EU) 2015/207 végrehajtási rendelet V. melléklete e rendelet III. mellékletének megfelelően módosul;

                        4.

                        az (EU) 2015/207 végrehajtási rendelet X. melléklete e rendelet IV. mellékletének megfelelően módosul.

            2. cikk
            Az (EU) 2015/207 végrehajtási rendeletet a következőképpen kell helyesbíteni:

                        1.

                        az (EU) 2015/207 végrehajtási rendelet V. melléklete e rendelet V. mellékletének megfelelően kerül helyesbítése;

                        2.

                        az (EU) 2015/207 végrehajtási rendelet X. melléklete e rendelet VI. mellékletének megfelelően kerül helyesbítésre;

            3. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            A 2. cikk 2015. február 14-től alkalmazandó.
            A III. melléklet 1. pontja 2014. január 1-jétől alkalmazandó.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. február 13-án.

                  a Bizottság részéről

                  az elnök

               Jean-Claude JUNCKER

            (1)  HL L 347., 2013.12.20., 320. o.

            (2)  HL L 347., 2013.12.20., 259. o.

            (3)  A Bizottság (EU) 2015/207 végrehajtási rendelete (2015. január 20.) az előrehaladási jelentések mintája, a nagyprojektekre vonatkozó információk benyújtásának formátuma, a közös cselekvési terv mintája, a „Beruházás a növekedésbe és munkahelyteremtésbe” célkitűzésre vonatkozó végrehajtási jelentések mintája, a vezetői nyilatkozat, az auditstratégia, az auditvélemény és az éves kontrolljelentés mintája, a költség-haszon elemzés módszertana, valamint az 1299/2013/EU európai parlamenti és tanácsi rendelet alkalmazásában az európai területi együttműködési célkitűzésre vonatkozó végrehajtási jelentések mintája tekintetében az 1303/2013/EU európai parlamenti és tanácsi rendelet végrehajtására vonatkozó részletes szabályok megállapításáról (HL L 38., 2015.2.13., 1. o.).

            (4)  Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről (HL L 193., 2018.7.30., 1. o.).

            (5)  Bizottsági közlemény az Európai Unió működéséről szóló szerződés 107. cikkének (1) bekezdésében említett állami támogatás fogalmáról (C/2016/2946), (HL C 262., 2016.7.19., 1. o.).

            (6)  Az Európai Parlament és a Tanács 1304/2013/EU rendelete (2013. december 17.) az Európai Szociális Alapról és az 1081/2006/EK tanácsi rendelet hatályon kívül helyezéséről (HL L 347., 2013.12.20., 470. o.).

            (7)  A Bizottság 215/2014/EU végrehajtási rendelete (2014. március 7.) az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról szóló 1303/2013/EU európai parlamenti és tanácsi végrehajtási rendeletre vonatkozó szabályoknak az európai strukturális és beruházási alapokat illetően az éghajlatváltozáshoz való alkalmazkodáshoz nyújtott támogatás módszerei, az eredményességmérési keretben foglalt mérföldkövek és célok meghatározása, valamint a beavatkozási kategóriákra vonatkozó nómenklatúra tekintetében történő megállapításáról (HL L 69., 2014.3.8., 65. o.).

            I. MELLÉKLET
            Az (EU) 2015/207 végrehajtási rendelet II. melléklete a következőképpen módosul:

                        1.

                        A C.2. pont 1. lábjegyzete helyébe a következő szöveg lép:

                                    „(1)

                                    A bizottsági szolgálatok iránymutatást nyújtottak a tagállamoknak, hogy megkönnyítsék annak megállapítását, mikor tartalmaznak az infrastrukturális beruházások állami támogatást. A bizottsági szolgálatok ehhez elemző táblázatokat dolgoztak ki. Közzétételre került a Bizottsági közlemény az Európai Unió működéséről szóló szerződés 107. cikkének (1) bekezdésében említett állami támogatás fogalmáról (C/2016/2946) (HL C 262., 2016.7.19., 1. o.). A Bizottság arra kéri a tagállamokat, hogy használják az elemző táblázatokat, vagy egyéb módszereket annak alátámasztására, miért vélik úgy, hogy a támogatás nem tartalmaz állami támogatást.”;

                        2.

                        a C.3. pontban szereplő utolsó táblázat címének helyébe a következő szöveg lép:
                        „Átalányszámítási módszer vagy a csökkentett társfinanszírozási arány módszere (az 1303/2013/EU rendelet 61. cikke (3) bekezdésének a) és aa) pontja, valamint (5) bekezdése)”;

                        3.

                        a C.3. pontban az utolsó táblázat helyébe a következő táblázat lép:

                                    „Érték

                                    1.

                                    Teljes elszámolható költség az 1303/2013/EU rendelet 61. cikkében foglalt követelmények figyelembevétele előtt (EUR-ban, nem diszkontált)
                                    [C.1.12.(C) szakasz])

                                       <type=’N’ input=’G’>

                                    2.

                                    Az 1303/2013/EU rendelet V. mellékletében vagy felhatalmazáson alapuló jogi aktusokban meghatározott, vagy a költségvetési rendelet 61. cikke (3) bekezdésének aa) pontja alapján megállapított nettó bevételi átalány (%-ban)

                                       <type=’N’ input=’M’>

                                    3.

                                    Teljes elszámolható költség az 1303/2013/EU rendelet 61. cikkében foglalt követelmények figyelembevétele után (EUR-ban, nem diszkontált) = (1) × (1-FR) (*1)

                                       Az állami hozzájárulás maximális összegét az állami támogatási szabályok betartásával és (adott esetben) az összes megadott támogatás fent közölt összegének figyelembevételével kell meghatározni

                                       <type=’N’ input=’M’>

                        4.

                        Az E.1.2. pont 3. lábjegyzete helyébe a következő szöveg lép:

                                    „(3)

                                    Ez nem vonatkozik a következőkre: 1. a Szerződés 107. cikke értelmében az állami támogatásra vonatkozó szabályok hatálya alá tartozó projektek (lásd G1. pont), az 1303/2013/EU rendelet 61. cikkének (8) bekezdése alapján; 2. ha átalányszámítást (1303/2013/EU rendelet 61. cikke (3) bekezdésének a) és aa) pontja) vagy csökkentett társfinanszírozási arányt (az 1303/2013/EU rendelet 61. cikkének (5) bekezdése) alkalmaznak; valamint 3) ha az üzemeltetési és pótlási költségek jelenértékeinek összege meghaladja a bevételek jelenértékét, a projekt nem minősül bevételt termelő projektnek, amely esetben a 7. és a 8. pontot nem kell figyelembe venni, és a diszkontált nettó bevétel arányos értékét 100 %-ra kell beállítani.”.

               (*1)  Nem alkalmazható ez a képlet a csökkentett társfinanszírozási arány módszere esetén (az átalány értéket a prioritási tengely társfinanszírozási aránya tükrözi, ami alacsonyabb ERFA/KF finanszírozást eredményez), illetve a teljes elszámolható költség az 1. pontban említett összegnek felel meg.”;

            II. MELLÉKLET
            Az (EU) 2015/207 végrehajtási rendelet IV. melléklete a következőképpen módosul:

                        1.

                        az A.8. pont helyébe a következő szöveg lép:

                                                „A.8.

                                                A közös cselekvési terv (JAP) típusa

                                    ( ) Normál ( ) IFK ( ) Az IGJ alá tartozó első JAP (*)
                                    ( ) Az ETC alá tartozó első JAP (**)

                                       [egy lehetőség választható]; <type=’C’ input=’M’>

                                    (*)

                                    A tagállam által az 1303/2013/EU európai parlamenti és tanácsi rendelet 104. cikkének (3) bekezdésével összhangban a „Beruházás a növekedésbe és munkahelyteremtésbe” (IGJ) célkitűzés keretében benyújtott első közös cselekvési terv.

                                    (**)

                                    A tagállam által az Európai Parlament és a Tanács 1303/2013/EU rendelete 104. cikkének (3) bekezdésével összhangban az európai területi együttműködés (ETC) célkitűzés keretében benyújtott első közös cselekvési terv.”;

                        2.

                        a C. rész címének helyébe a következő szöveg lép:
                        „C.   A KÖZÖS CSELEKVÉSI TERV CÉLJAI”;

                        3.

                        a C.1. pont helyébe a következő szöveg lép:

                                    „C.1.

                                       Kérjük, ismertesse a közös cselekvési terv célkitűzéseit és azt, hogy miként járul hozzá a program célkitűzéseihez vagy a releváns országspecifikus ajánlásokhoz és a tagállamok és az Unió gazdaságpolitikájára vonatkozó, az EUMSZ 121. cikkének (2) bekezdése szerinti átfogó iránymutatásokhoz, valamint a Tanács azon releváns, az EUMSZ 148. cikkének (4) bekezdése szerinti ajánlásaihoz, amelyeket a tagállamoknak a foglalkoztatáspolitikájukban figyelembe kell venniük.

                                       < type=’S’ maxlength=’17500’ input=’M’>”

                        4.

                        a C.2. pont helyébe a következő szöveg lép:

                                    „C.2.

                                       A C.1. pontban felsorolt információk alapján ismertesse a közös cselekvési terv célkitűzéseit.

                                                Szám

                                                Kód

                                                Célkitűzés

                                                A JAP 1. célkitűzése<type=’S’ input=’S’

                                                   <type=’N’ input=’M’>

                                                   <type=’S’ maxlength=’500’ input=’M’

                                                A JAP 2. célkitűzése”

                                                ...

                        5.

                        a C.3. pontot el kell hagyni;

                        6.

                        a D. rész címének helyébe a következő szöveg lép:
                        „D.   A KÖZÖS CSELEKVÉSI TERV BEMUTATÁSA”;

                        7.

                        a D.1.1. pontban a táblázat első sorának harmadik oszlopában szereplő szöveg helyébe a következő szöveg lép:
                        „A közös cselekvési terv azon célja(i), amelyekhez hozzájárul”;

                        8.

                        a D.1.2. pont címének helyébe a következő szöveg lép:

                                    „D.1.2.

                                    Hogyan járulnak hozzá a projektek a közös cselekvési terv célkitűzéseinek megvalósításához? Indokolja válaszát.”;

                        9.

                        a D.1.3. pont címének helyébe a következő szöveg lép:

                                    „D.1.3.

                                    Melyek a projektek révén elérendő kimenetekkel és eredményekkel kapcsolatos részcélok (megfelelő esetben) és célkitűzések?”;

                        10.

                        a D.1.3. pontban a táblázat második sorának második oszlopában szereplő szöveg helyébe a következő szöveg lép: „A JAP-mutató”;

                        11.

                        a D.3. pontot el kell hagyni;

                        12.

                        az F. és az F1. pont közötti szöveget el kell hagyni;

                        13.

                        az F.1. pontban a táblázat második oszlopában lévő szöveg helyébe a következő szöveg lép:
                        „(Kérjük, adja meg a végrehajtás kezdő időpontját.)”;

                        14.

                        a G. rész címének helyébe a következő szöveg lép:
                        „G.   A közös cselekvési terv hozzájárulása a horizontális elvekhez”;

                        15.

                        a G. és G.1. pont közé a következő szövegkerül beillesztésre:
                        „Kérjük, erősítse meg és fejtse ki, hogy a közös cselekvési terv miként járul hozzá a vonatkozó programban vagy a partnerségi megállapodásban meghatározott horizontális elvekhez.”;

                        16.

                        a G.1. pont helyébe a következő szöveg lép:

                                    „G.1.

                                       A nemek közötti egyenlőség előmozdítása

                                       < type=’S’ maxlength=’3500’ input=’M’>”

                        17.

                        a G.3. pont helyébe a következő szöveg lép:

                                    „G.3.

                                       A fenntartható fejlődés előmozdítása

                                       < type=’S’ maxlength=’3500’ input=’M’>”

                        18.

                        a H.1.2. pont helyébe a következő szöveg lép:

                                    „H.1.2.

                                    Kérjük, adja meg a közös cselekvési terv kiválasztásával kapcsolatos információkat az 1303/2013/EU rendelet 125. cikkének (3) bekezdésével összhangban.”;

                        19.

                        a H.1.2.1. és a H.1.2.2. pontot el kell hagyni;

                        20.

                        a H.4. pontot el kell hagyni;

                        21.

                        az I.1. pont helyébe a következő szöveg lép:
                        „I.1.   A projektek révén elérendő kimenetekkel és eredményekkel kapcsolatos részcélok és célkitűzések elérése során felmerült költségek (kérjük, töltse ki a mutatókkal kapcsolatos függeléket is)
                        Töltse ki az alábbi táblázatokat a közös cselekvési terv pénzügyi irányításához használt mutatókkal, adott esetben prioritási tengelyek, alapok és régiókategóriák szerinti bontásban.”;

                        22.

                        az I.2. pontot el kell hagyni.

            III. MELLÉKLET
            Az (EU) 2015/207 végrehajtási rendelet V. melléklete a következőképpen módosul:

                        1.

                        az A. rész 3.2. pontjának 4A. táblázata (Az ESZA-ra vonatkozó közös kimeneti mutatók) helyébe a következő táblázat lép.
                        „4A. táblázat

                           Közös ESZA kimeneti mutatók (prioritási tengely, beruházási prioritás és régiókategória szerint).

                           Nincs szükség régiókategóriák szerinti bontásra az ifjúsági foglalkoztatási kezdeményezés esetén a prioritási tengelyeket, illetve azok részeit illetően
                            (*1)

                        Beruházási prioritás:

                                    Mutató AZONOSÍTÓ

                                       Mutató (mutató megnevezése)

                                       Régiókategória (megfelelő esetben)

                                       Célérték (2023)

                                       Nemek szerinti bontás a célkitűzésre vonatkozóan (opcionális)

                                    2014

                                    2015

                                    2016

                                    2017

                                    2018

                                    2019

                                    2020

                                    2021

                                    2022

                                    2023

                                    Összesített érték (automatikusan számított)

                                    Teljesítési arány
                                    Nemek szerinti bontás (opcionális)

                                       <type=’S’ input=’G’>

                                       <type=’S’ input=’G’

                                       <type=’S’ input=’G’>

                                       <type=’N’ input=’G’>

                                       <type=’N’ input=’M’

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’G’>

                                       <type=’P’ input=’G’>

                                    Éves érték

                                    Összesen

                                    M

                                    W

                                    M

                                    W

                                    M

                                    W

                                    M

                                    W

                                    M

                                    W

                                    M

                                    W

                                    M

                                    W

                                    M

                                    W

                                    M

                                    W

                                    M

                                    W

                                    M

                                    W

                                    összesen

                                    M

                                    W

                                    összesen

                                    M

                                    W

                                       Munkanélküliek (ESZA)

                                       Munkanélküliek (YEI)

                                       Tartósan munkanélküliek (ESZA)

                                       Tartósan munkanélküliek (YEI)

                                       Inaktív személyek (ESZA)

                                       Inaktív személyek (YEI)

                                       Oktatásban vagy képzésben részt nem vevő inaktív személyek (ESZA)

                                       Oktatásban vagy képzésben részt nem vevő inaktív személyek (YEI)

                                       Foglalkoztatottak, beleértve az önfoglalkoztatókat

                                       25 éven aluliak (ESZA)

                                       25 éven aluliak (YEI)

                                       54 éven felüliek

                                       54 éven felüli, munkanélküli – beleértve a tartósan munkanélkülieket – vagy oktatásban vagy képzésben részt nem vevő inaktív személyek

                                       Alapfokú (ISCED 1) vagy alsó középfokú (ISCED 2) végzettséggel rendelkező személyek (ESZA)

                                       Alapfokú (ISCED 1) vagy alsó középfokú (ISCED 2) végzettséggel rendelkező személyek (YEI)

                                       Felső középfokú (ISCED 3) vagy posztszekunder (ISCED 4) végzettséggel rendelkező személyek (ESZA)

                                       Felső középfokú (ISCED 3) vagy posztszekunder (ISCED 4) végzettséggel rendelkező személyek (YEI)

                                       Felsőfokú (ISCED 5–8) végzettséggel rendelkező személyek (ESZA)

                                       Felsőfokú (ISCED 5–8) végzettséggel rendelkező személyek (YEI)

                                       Migránsok, külföldi hátterű személyek, kisebbségek (beleértve a marginalizálódott közösségeket, például a romákat) (ESZA)

                                       Migránsok, külföldi hátterű személyek, kisebbségek (beleértve a marginalizálódott közösségeket, például a romákat) (YEI)

                                       Fogyatékossággal élő résztvevők (ESZA)

                                       Fogyatékossággal élő résztvevők (YEI)

                                       Egyéb hátrányos helyzetű személyek (ESZA)

                                       Egyéb hátrányos helyzetű személyek (YEI)

                                       Hajléktalan vagy lakhatási problémával küzdő személyek
                                        (1)
                                       (ESZA)

                                       Hajléktalan vagy lakhatási problémával küzdő személyek (YEI)

                                       Vidéki területen élők
                                        (1)
                                       (ESZA)

                                       Vidéki területen élők (YEI)

                                       A teljesen vagy részben szociális partnerek vagy nem kormányzati szervezetek általvégrehajtott projektek száma

                                       A nők foglalkoztatásban való fenntartható részvételét és érvényesülési lehetőségeit fokozó projektek száma

                                       A közigazgatási szervekre vagy közszolgáltatásokra irányuló projektek száma nemzeti, regionális és helyi szinten

                                       A támogatott mikro-, kis- és középvállalkozások száma (beleértve a szövetkezeti vállalkozásokat és a szociális gazdaságban működő vállalkozásokat)

                                       Résztvevők összlétszáma
                                        (2)

                        2.

                        az A. rész 3.2. pontjának 9. táblázata (A program területén (ERFA és Kohéziós Alap a Beruházás a növekedésbe és munkahelyteremtésbe célkitűzés keretében) kívül végrehajtott műveletek költsége) helyébe a következő szöveg lép:

                                    „1.

                                    2.

                                    3.

                                    4.

                                    5.

                                    6.

                                    Prioritási tengely

                                    A program területén kívül végrehajtott műveletek finanszírozására szánt uniós támogatás összege kiválasztott műveletek alapján (EUR-ban)

                                    A prioritási tengelyhez nyújtott uniós támogatáson belül képviselt arány a program elfogadásakor
                                    (%-ban)
                                    (3/a prioritási tengelyhez nyújtott uniós támogatás a program elfogadásakor *100)

                                    A program területén kívül végrehajtott műveletekhez a kedvezményezett által az irányító hatóság felé bejelentett elszámolható kiadások alapján nyújtott uniós támogatás összege (EUR-ban)

                                    A prioritási tengelyhez nyújtott uniós támogatáson belül képviselt arány a program elfogadásakor
                                    (%-ban)
                                    (5/a prioritási tengelyhez nyújtott uniós támogatás a program elfogadásakor *100)

                                    A program területén kívül végrehajtott műveletek költsége (3)

                                       <type=’S’ input=’S’>

                                       <type=’N’ input=’M’

                                       <type=’P’ input=’G’>

                                       <type=’N’ input=’M'’

                                       <type=’P’ input=’G’>

                        3.

                        az A. rész 3.2. pontjának 13. táblázatában (Közös cselekvési tervek) az első sor nyolcadik oszlopának szövege helyébe a következő szöveg lép:
                        „A közös cselekvési terv típusa

                                    1.

                                    normál

                                    2.

                                    első közös cselekvési terv

                                    3.

                                    YEI”

               (*1)  Az ifjúsági foglalkoztatási kezdeményezésre vonatkozó, az 1304/2013/EU rendelet 19. cikke (3) bekezdésében és II. mellékletében foglaltaknak megfelelően 2015 áprilisáig benyújtandó jelentéshez előírt strukturált adatok.

               (1)  Reprezentatív mintavételen alapuló becslés. A tagállamok kétféle jelentési mód közül választhatnak. 1. lehetőség: Minimális kötelezettségként az adatokat egy alkalommal, a 2017-es éves végrehajtási jelentésben kell jelenteni. Ennél a lehetőségnél az összesített értéket a 2017-es éves végrehajtási jelentésben az „Összesített értékek” oszlopban kell megadni. 2. lehetőség: Minden év vonatkozásában jelentik az éves értékeket.

               (2)  A résztvevők összlétszámába a (nem érzékeny személyes adatokból álló) teljeskörű nyilvántartással rendelkező résztvevők, valamint a (nem érzékeny adatokból álló) hiányos nyilvántartással rendelkező résztvevők is beletartoznak. A résztvevők összlétszámát az SFC2014 rendszerben számítják ki az alábbi három közös kimeneti mutató alapján: „munkanélküli személyek, beleértve a tartósan munkanélkülieket”, „inaktív személyek” és „foglalkoztatottak, beleértve az önfoglalkoztatókat”. Ez az összesített adat kizárólag az összes nem érzékeny személyes adatot tartalmazó teljes nyilvántartással rendelkező résztvevőket tartalmazza. A résztvevők számának végösszegében a tagállamoknak valamennyi ESZA-résztvevőt jelenteniük kell, beleértve a nem érzékeny személyes adatokból álló hiányos nyilvántartással rendelkező személyeket is.”

               (3)  Az 1303/2013/EU rendelet 70. cikkének (2) bekezdésében vagy az 1299/2013/EU rendelet 20. cikkében meghatározott értékhatároknak megfelelően.”

            IV. MELLÉKLET
            Az (EU) 2015/207 végrehajtási rendelet X. melléklete A. része 8.2. pontjának 8. táblázatában (Közös cselekvési tervek) az első sor nyolcadik oszlopának szövege helyébe a következő szöveg lép:

               „A közös cselekvési terv típusa

                           1.

                           normál

                           2.

                           első közös cselekvési terv”.

            V. MELLÉKLET
            Az (EU) 2015/207 végrehajtási rendelet V. melléklete C. részének 15. pontjában található táblázat helyébe a következő lép:

                           „13

                           14

                           Az eredményességi felülvizsgálat és az eredményességi keret kapcsán felhasználható adatok

                           Csak a 2019-ben benyújtott jelentésre vonatkozóan: A kedvezményezettek által 2018.12.31.-ig kifizetett és a Bizottság felé igazolt összes felmerült elszámolható kiadás
                           Az 1303/2013/EU rendelet 21. cikkének (2) bekezdése

                           Csak a záró végrehajtási jelentésre vonatkozóan: A kedvezményezettek által 2023.12.31.-ig kifizetett és a Bizottság felé igazolt összes felmerült elszámolható kiadás
                           Az 1303/2013/EU rendelet 22. cikkének (7) bekezdése”

            VI. MELLÉKLET
            Az (EU) 2015/207 végrehajtási rendelet X. melléklete B. része 12. pontjának táblázata helyébe a következő táblázat lép:

                           „13

                           14

                           Az eredményességi felülvizsgálat és az eredményességi keret kapcsán felhasználható adatok

                           Csak a 2019-ben benyújtott jelentésre vonatkozóan: A kedvezményezettek által 2018.12.31.-ig kifizetett és a Bizottság felé igazolt összes felmerült elszámolható kiadás
                           Az 1303/2013/EU rendelet 21. cikkének (2) bekezdése.

                           Csak a záró végrehajtási jelentésre vonatkozóan: A kedvezményezettek által 2023.12.31.-ig kifizetett és a Bizottság felé igazolt összes felmerült elszámolható kiadás
                           Az 1303/2013/EU rendelet 22. cikkének (7) bekezdése.”


title: A Bizottság (EU) 2019/257 végrehajtási rendelete (2019. február 13.) az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 294. alkalommal történő módosításáról

text:
                  14.2.2019

                  HU

                  Az Európai Unió Hivatalos Lapja

                  L 43/34

         A BIZOTTSÁG (EU) 2019/257 VÉGREHAJTÁSI RENDELETE
         (2019. február 13.)
         az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 294. alkalommal történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (5) bekezdésére,
         mivel:

                     (1)

                     A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

                     (2)

                     2019. február 8-án az Egyesült Nemzetek Biztonsági Tanácsának szankcióbizottsága úgy határozott, hogy négy bejegyzést töröl az azon személyekre, csoportokra és szervezetekre vonatkozó jegyzékből, amelyekre vonatkozóan a pénzeszközök és gazdasági erőforrások befagyasztását alkalmazni kell. A 881/2002/EK rendelet I mellékletét ennek megfelelően módosítani kell,

               ELFOGADTA EZT A RENDELETET:

            1. cikk
            A 881/2002/EK rendelet I. melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. február 13-án.

                  a Bizottság részéről,

                  az elnök nevében,

                  a Külpolitikai Eszközökért Felelős Szolgálat vezetője

            (1)  HL L 139., 2002.5.29., 9. o.

            MELLÉKLET
            A 881/2002/EK rendelet I. mellékletében a „Természetes személyek” részben a következő bejegyzéseket törölni kell:

               „Hassan Abdullah Hersi Al-Turki (más néven: a) Hassan Turki; b) Hassen Abdelle Fihiye; c) Sheikh Hassan Abdullah Fahaih; d) Hassan Al- Turki; e) Hassan Abdillahi Hersi Turki; f) Sheikh Hassan Turki; g) Xasan Cabdilaahi Xirsi; h) Xasan Cabdulle Xirsi). Születési ideje: 1944 körül. Születési helye: V régió, Etiópia (Ogaden régió Kelet-Etiópiában). Állampolgársága: szomáliai. Címe: értesülések szerint 2012 novemberétől Dél-Szomáliában, Kismayo közelében, alsó Juba területén aktív, elsősorban Jilibe-ben és Burgabo-ban. A 2a. cikk (4) bekezdésének b) pontjában meghatározott megjelölés időpontja: 2004.7.6.
               Jamal Housni (alias a) Djamel il marocchino; b) Jamal Al Maghrebi; c) Hicham). Születési ideje: 1983.2.22. Születési helye: Marokkó. Címe: a) Via Uccelli di Nemi 33, Milánó, Olaszország; b) Via F. De Lemene 50, Milánó, Olaszország. Egyéb információ: 2009 júniusa óta őrizetben tartják. A 2a. cikk (4) bekezdésének b) pontjában meghatározott megjelölés időpontja: 2006.8.2.
               Malik Muhammad Ishaq (más néven: Malik Ishaq). Címe: Pakisztán. Születési ideje: 1959 körül. Születési helye: Rahim Yar Khan, Punjab tartomány, Pakisztán. Állampolgársága: pakisztáni. Egyéb információ: a) személyleírása: erős testfelépítésű, szeme színe fekete, haja színe fekete, bőrszíne középbarna, sűrű fekete szakállat visel; b) az Interpol-ENSZ Biztonsági Tanács speciális körözésen való feltüntetéshez fénykép áll rendelkezésre. Életét vesztette 2015.7.28-án Pakisztánban. A 7d. cikk (2) bekezdésének i) pontjában meghatározott megjelölés időpontja: 2014.3.14.
               Lavdrim Muhaxheri (más néven a) Abu Abdullah al Kosova; b) Abu Abdallah al-Kosovi; c) Abu Abdallah al-Kosovo). Születési ideje: a) 1989.12.3.; b) 1987 körül. Születési helye: Kaqanik/Kacanik. Címe: Szíriai Arab Köztársaság (2015. szeptemberi tartózkodási hely). A 7d. cikk (2) bekezdésének i) pontjában meghatározott megjelölés időpontja: 2015.9.29.”